ŠIAULIŲ MIESTO SAVIVALDYBĖS TARYBA

SPRENDIMAS

DĖL AUTOBUSŲ STOTELIŲ STOGINIŲ, SKIRTŲ KELEIVIAMS LAUKTI AUTOBUSŲ, SU VITRINA IŠORINEI REKLAMAI VIEŠO NUOMOS KONKURSO SKELBIMO

2025 m. d. Nr. T-

Šiauliai

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos reklamos įstatymo 12 straipsniu, įgyvendindama Šiaulių miesto savivaldybei nuosavybės teise priklausančio ar patikėjimo teise valdomo ilgalaikio materialiojo turto nuomos tvarkos aprašą, patvirtintą Šiaulių miesto savivaldybės tarybos 2022 m. spalio 6 d. sprendimu Nr. T-376 „Dėl Šiaulių miesto savivaldybei nuosavybės teise priklausančio ir patikėjimo teise valdomo ilgalaikio materialiojo turto nuomos tvarkos aprašo patvirtinimo“, atsižvelgdama į Negyvenamųjų pastatų, patalpų ir statinių skirstymo komisijos posėdžio 2025-03-21 protokolą Nr. VM-67, Šiaulių miesto savivaldybės taryba nusprendžia:

1. Skelbti Šiaulių miesto savivaldybei nuosavybės teise priklausančių autobusų stotelių stoginių, skirtų keleiviams laukti autobusų, su vitrina išorinei reklamai (toliau – stoginės) (1 priedas ir 2 priedas) viešą nuomos konkursą.

2. Nustatyti, kad stoginių:

2.1. paskirtis ‒ autobusų keleivių laukimo stotelė su galimybe Lietuvos Respublikos teisės aktuose nustatyta tvarka įrengti išorinę reklamą;

2.2. pradinė autobusų keleivių laukimo stotelės reklaminės vitrinos 1 kv. m. kaina 1 metams – 1 Eur (be PVM);

2.3. nuomos terminas ‒ treji metai;

2.4. nuomininkas už leidimą įrengti išorinę reklamą ant stoginių vitrinų turi sumokėti vietinę rinkliavą ir laikytis kitų teisės aktuose nustatytų reikalavimų išorinei reklamai įrengti.

3. Įgalioti Šiaulių miesto savivaldybės merą pasirašyti šio sprendimo 1 punkte nurodyto turto nuomos sutartį ir turto perdavimo ir priėmimo aktą.

Šis sprendimas ne vėliau kaip per vieną mėnesį nuo jo įteikimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.

Savivaldybės meras